838,3 εκατ. ευρώ θα επενδυθούν στη διατήρηση και προστασία του περιβάλλοντος και την προώθηση της αποδοτικότητας των πόρων. Οι επενδύσεις θα εστιάζουν στην προώθηση πρακτικών διαχείρισης θρεπτικών στοιχείων στη γεωργία, στη διαφύλαξη και διατήρηση της βιοποικιλότητας και των θαλάσσιων οικοσυστημάτων, στη βελτίωση της ποιότητας των υδάτων, στην προαγωγή της βιώσιμης αλιείας και υδατοκαλλιέργειας (με τη μείωση των ανεπιθύμητων αλιευμάτων κατά 10 000 τόνους και την αύξηση της παραγωγής της βιολογικής υδατοκαλλιέργειας κατά 3 000 τόνους έως το 2023), καθώς και στη βελτίωση των οικονομικών και φυσικών συνθηκών σε επιλεγμένες αστικές περιοχές στις περιφέρειες Border Midland and Western και Southern and Eastern.

Επενδύσεις ύψους 283,8 εκατ. ευρώ θα στηρίξουν την παραγωγική ικανότητα των ΜΜΕ στους τομείς της γεωργίας, της αλιείας και τηςυδατοκαλλιέργειας, με σκοπό την ανάπτυξή τους σε περιφερειακές, εθνικές και διεθνείς αγορές, καθώς και τη συμμετοχή τους σε διαδικασίες καινοτομίας. Οι επενδύσεις θα προσανατολιστούν επίσης προς τον στόχο της αύξησης των επιπέδων καινοτόμων πρακτικών σε ολόκληρο τον γεωργικό τομέα και της ενίσχυσης των δεσμών μεταξύ της έρευνας, της τεχνολογικής ανάπτυξης και των βέλτιστων πρακτικών επιτόπου. Εκτιμάται ότι στην περιφέρεια Southern and Eastern θα δημιουργηθούν 17 000 νέες θέσεις εργασίας σε ΜΜΕ σε 14 στοχευμένους κλάδους έξυπνης εξειδίκευσης. Στην περιφέρεια Border, Midland and Western θα δημιουργηθούν 4 500 θέσεις εργασίας στις ΜΜΕ που είναι πελάτες του δημόσιου οργανισμού Enterprise Ireland.

Με κονδύλια ύψους 186,9 εκατ. ευρώ θα προαχθούν οι επιχειρηματικές επενδύσεις στην Ε&Κ και θα αναπτυχθούν δεσμοί και συνέργειες μεταξύ των επιχειρήσεων, των κέντρων Ε&Α και του τομέα της τριτοβάθμιας εκπαίδευσης. Στην περιφέρεια Southern and Eastern αναμένεται να δημιουργηθούν περίπου 690 νέες ερευνητικές θέσεις σε ερευνητικά κέντρα που συνεργάζονται με 143 εταιρείες. Ο αριθμός των εταιρειών που συνεργάζονται με χρηματοδοτούμενα στρατηγικά ερευνητικά κέντρα αναμένεται να αυξηθεί από 529 σε 713 χάρη στην αυξημένη ανάπτυξη της εφαρμοσμένης έρευνας. Στην περιφέρεια Border, Midland and Western προβλέπεται ότι ο αριθμός των εταιρειών που συνεργάζονται με στρατηγικά ερευνητικά κέντρα θα αυξηθεί από 103 σε 159.

Το ποσοστό συμμετοχής του ΕΚΤ στα προγράμματα των ΕΔΕΤ είναι 45,9 % (5 148 691 817 ευρώ). Η πρωτοβουλία για την απασχόληση των νέων θα είναι διαθέσιμη στις περιφέρειες Inner London, Merseyside, Tees Valley and Durham, West Midlands και South West Scotland και στις πόλεις Kingston upon Hull, City of Thurrock, Νότιγχαμ και Λέστερ.

Οι βασικές προτεραιότητες στο πλαίσιο των επιχειρησιακών προγραμμάτων του Ηνωμένου Βασιλείου θα είναι η άρση των φραγμών όσον αφορά την είσοδο στην αγορά εργασίας, την παραμονή ή την επίτευξη προόδου στην εργασία, μεταξύ άλλων με την παροχή κατάρτισης για την απόκτηση δεξιοτήτων και άλλων μορφών στήριξης, ενώ θα δοθεί ιδιαίτερη έμφαση στη μετάβαση από την ανεργία στην εργασία. Ιδιαίτερη βαρύτητα θα δοθεί στα μειονεκτούντα άτομα και στους νέους. Από το συνολικό ποσό των κονδυλίων του ΕΚΤ ύψους 5,1 εκατ. ευρώ, το Ηνωμένο Βασίλειο διαθέτει 1,1 εκατ. ευρώ για την κοινωνική ένταξη και την καταπολέμηση της φτώχειας και των διακρίσεων.

Στα προσδοκώμενα αποτελέσματα συμπεριλαμβάνονται η αύξηση του ποσοστού των καινοτόμων επιχειρήσεων (μεταξύ άλλων, μέσω περισσότερων συνδέσεων μεταξύ των ΜΜΕ και των πανεπιστημιακών ιδρυμάτων και της προγραμματιζόμενης συμμετοχής της βρετανικής τράπεζας British Business Bank), η αυξημένη πρόσβαση σε υπερταχείες ευρυζωνικές συνδέσεις, καθώς και η αυξημένη χρήση τους, σύμφωνα με το ψηφιακό θεματολόγιο της ΕΕ, η υποστήριξη της μετάβασης σε μια οικονομία χαμηλών εκπομπών διοξειδίου του άνθρακα, η βελτίωση της βιώσιμης διαχείρισης των γαιών στη γεωργία και τη δασοκομία, η μείωση των ποσοστών του οικονομικά μη ενεργού πληθυσμού μεταξύ των νέων και των μακροχρόνια ανέργων και η άνοδος των επιπέδων κατάρτισης και δεξιοτήτων.

Χρήση χρηματοπιστωτικών μέσων και εδαφικών εργαλείων

Τα ΕΔΕΤ θα χρησιμοποιηθούν για τη βελτίωση της πρόσβασης των ΜΜΕ σε χρηματοδότηση μέσω της αύξησης της προσφοράς χρηματοδότησης όπου διαπιστώνεται ανεπάρκεια της αγοράς και μέσω της δημιουργίας υπηρεσιών υποστήριξης. Δεν έχουν ακόμα οριστικοποιηθεί συγκεκριμένες προτάσεις για τη μελλοντική χρήση των χρηματοπιστωτικών μέσων, αφού οι εκ των προτέρων αξιολογήσεις βρίσκονται σε εξέλιξη· ωστόσο, από τις μέχρι στιγμής ενδείξεις προκύπτει ότι το Ηνωμένο Βασίλειο θα αυξήσει τα κονδύλια που διαθέτει στα χρηματοπιστωτικά μέσα κατά περίπου 50 % σε σύγκριση με την περίοδο 2007-2013, ποσό που υπερβαίνει το 1 δισ. ευρώ. Το μεγαλύτερο μέρος θα χρησιμοποιηθεί στους τομείς της στήριξης των ΜΜΕ, της καινοτομίας και της ενέργειας. Επιπλέον, στο πλαίσιο των προγραμμάτων υπάρχει περιθώριο να διερευνηθεί η χρήση των χρηματοπιστωτικών μέσων για την υλοποίηση ευρυζωνικών και περιβαλλοντικών υποδομών.

Εδαφικά ζητήματα: ειδικότερα, τουλάχιστον το 5,4 % των κονδυλίων από το ΕΤΠΑ θα επενδυθεί στη βιώσιμη αστική ανάπτυξη σε πόλεις και περιφέρειες των μεγάλων αστικών κέντρων (Core Cities) της Αγγλίας. Τουλάχιστον το 5 % της συνολικής συνεισφοράς του ΕΓΤΑΑ στα προγράμματα αγροτικής ανάπτυξης του Ηνωμένου Βασιλείου προορίζεται για το LEADER. Θα δεσμευτούν 48,5 εκατ. ευρώ από το ΕΤΠΑ και 58,3 εκατ. ευρώ από το ΕΚΤ για την υποστήριξη της τοπικής ανάπτυξης με πρωτοβουλία τοπικών κοινοτήτων στην Αγγλία. Οι ολοκληρωμένες χωρικές επενδύσεις θα χρησιμοποιηθούν, αφενός, για τη βιώσιμη αστική ανάπτυξη και, αφετέρου, ως εργαλείο ολοκληρωμένης προσέγγισης για επενδύσεις στη λιγότερο ανεπτυγμένη περιφέρεια Cornwall and Isles of Scilly. Η στρατηγική για τη θαλάσσια λεκάνη του Ατλαντικού θα αποτελέσει επίσης πολύτιμη πηγή έμπνευσης για την υλοποίηση των ΕΔΕΤ.

Βασικές πληροφορίες

Πολιτική συνοχής (ΕΚΤ, ΕΤΠΑ, ΠΑΝ) ΕΓΤΑΑ ΕΤΘΑ ΕΕΣ Αριθ. προγραμμάτων 12 περιφερειακά 4 περιφερειακά 1 εθνικά 10 Διαθέσιμοι πόροι (σε ευρώ) 10 974 276 104 5 199 666 491 243 139 437 1 991 080 334

2. Προϋποθέσεις για την αποτελεσματική και αποδοτική χρήση των ΕΔΕΤ

Η λεπτομερής αξιολόγηση των γενικών και θεματικών εκ των προτέρων αιρεσιμοτήτων έχει διενεργηθεί σε επίπεδο προγράμματος λόγω της αποκεντρωμένης δομής της διοίκησης του Ηνωμένου Βασιλείου. Όλες οι γενικές και θεματικές εκ των προτέρων αιρεσιμότητες έχουν εκπληρωθεί.

3. Διαχείριση των ΕΔΕΤ

Θα χρησιμοποιηθεί σειρά συμπληρωματικών μέσων πολιτικής σε επίπεδο ΕΕ (Ορίζοντας 2020) και σε εθνικό επίπεδο προκειμένου να μεγιστοποιηθούν τα οφέλη από τα ΕΔΕΤ. Το Ηνωμένο Βασίλειο έχει θέσει σε εφαρμογή μηχανισμούς για την εξασφάλιση του συντονισμού μεταξύ των ΕΔΕΤ και άλλων ενωσιακών και εθνικών μέσων.

4. Απλούστευση για τους δικαιούχους

Οι διαχειριστικές αρχές επεξεργάζονται ρυθμίσεις, συμπεριλαμβανομένης της αυξημένης χρήσης κατ᾽ αποκοπή ποσών και απλουστευμένων επιλογών κόστους, προκειμένου να εξασφαλίσουν αποτελεσματική μείωση του διοικητικού φόρτου για τους δικαιούχους και τους διαχειριστές.